wickkiey/tamil-wikipedia-chunked huggingface dataset:
# செம்பாளை (நெல்)

## பருவகாலம்

மத்திய, மற்றும் நீண்டக்கால நெல் வகையைச்சார்ந்த நெற்பயிர்கள் சாகுபடி செய்ய ஏற்ற பருவகாலமான சம்பா பட்டம் எனும் இப்பருவத்தில், 21 - 25 நாட்கள் நாற்றங்கால் உள்ளிட்ட 100 - 105 நாள் வயதுடைய குறுகியகால பயிரான செம்பாளை பயிரிடப்படுகிறது.
# செம்பாளை (நெல்)

## வளருகை

நேரடி நெல் விதைப்பு, மற்றும் நாற்று நடுதல் என இரண்டு முறைகளையும் பின்பற்றி விளைவிக்கப்படும் இந்த நெற்பயிர், ஆளுயரம் வளர்ந்து, முதிர்வடையும் காலத்தில் தண்டுடைந்து சாயும் தன்மை உடையதாகும்.
# செம்பாளை (நெல்)

## இவற்றையும் காண்க

- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# வர்ச்சீனிய தூவால் மான்

**வர்ச்சீனிய தூவால் மான்** (*Odocoileus virginianus*, White-tailed deer) பாலூட்டி வகையைச்சேர்ந்த ஒரு விலங்கு. இது அமெரிக்காவிலும் கனடாவிலும் நடு அமெரிக்காவிலும் தென் அமெரிக்காவில் தெற்கில் பொலிவியா, பெரு வரை இயற்கையாகக் காணப்படுகிறது. இது தான் அமெரிக்கக் கண்டத்தில் அதிகமாகக் காணப்படும் இரட்டைப்படைக் குளம்பி.
# காட்டுத்தவளை

**காட்டுத்தவளை** (**wood frog,** *Lithobates sylvaticus* or *Rana sylvatica*) என்பது ஒரு தவளை இனமாகும். இது வட அமெரிக்காவின், பெரும்பகுதியில் பரவலாக தெற்கு ஆப்பலேச்சிய மலைத்தொடரின் தெற்குப் பகுதியில் இருந்த வடக்கு கரோலினா தாழ் நிலங்கள் வரையிலான வனப்பகுதிகளில் காணப்படுகின்றன. கடந்த நூற்றாண்டு உயிரியலாளர்களின் கவனத்தை ஈர்த்ததாக இது இருந்துதது. காரணம் அளவுக்கு அதிகமான குளிரைத் தாங்கி மரணத்தை வெல்லும் இந்தத் தவளைகளின் ஆற்றல்தான் அது. காட்டுத்தவளை நியூயார்க் மாநிலத்தின் மாநில நீர்நிலவாழியாக அதிகாரபூர்வமாக அறிவிக்க முன்மொழியப்பட்டுள்ளது.
# காட்டுத்தவளை

## விளக்கம்

காட்டுத்தவளை நீளமுடையதாக இருக்கின்றன. பெண் தவளைகள் ஆண் தவளைகளைவிட பெரியதாக உள்ளன. வளர்ந்த காட்டுத்தவளைகள், பொதுவாக பழுப்பு, அல்லது துரு நிறத்தவையாக உள்ளன. இதன் கண்பகுதியைச் சுற்றி கரிய நிற அடையாளம் கொண்டிருக்கும். இத்தவளைகளின் அடிப்பகுதி மஞ்சள் அல்லது பச்சை நிறமுடையவையாக இருக்கும். காட்டுத்தவளைகள் காடு வாழ்விலங்காகும். இவை தேங்கி நிற்கும் நீர் நிலைகளில் குஞ்சு பொரிக்கின்றன. இதனால் இவற்றுக்குக் குளம், குட்டை போன்ற பெரிய நீர் நிலைகள் தேவையில்லை. சதுப்பு நிலங்கள், சிறிய நீர்க்குட்டைகள் போன்ற நீர் நிலைகளில் மரத்தவளைகள் குஞ்சு பொரித்து இனப்பெருக்கம் செய்கின்றன. காடுகளில் இருக்கக்கூடிய சிறுசிறு பூச்சிகள்தான் காட்டுத்தவளைகளின் உணவு. குட்டித் தவளைகள் பாசிகளை உணவாகக் கொள்கின்றன. கோடைக்காலத்தில் பெரிய காட்டுத்தவளைகள் வெப்பத்தைத் தாக்குப் பிடிப்பதற்காக நல்ல ஈரப்பதமுள்ள இடத்துக்கு இடம் பெயர்ந்து, காடுகளில் இருக்கக்கூடிய சேற்று நிலங்கள், நீர் தேங்கிய பள்ளங்கள் ஆகிய இடங்களைத் தஞ்சம் அடைகின்றன.
# காட்டுத்தவளை

## தகவமைப்பு

வட அமெரிக்காவில் குளிர்காலத்தில் குளிர் கடுமையாக இருக்கும் வெப்ப நிலை உறைநிலைக்குச் சென்றுவிடும் இந்த குளிரிலிருந்த காட்டுத்தவளைகள் தங்களுடைய குருதி உறைவதையும், திசுக்கள் சுருங்குவதையும் தாங்கிக் கொள்ளக்கூடிய தகவமைப்பைப் பெற்றிருக்கின்றன. கடும் குளிரைத் தாங்கிக் கொள்ளக்கூடிய அளவுக்கு அவற்றின் திசுக்கள் செயலாற்றுகின்றன. குளிர்காலம் தொடங்கும்போது, தவளையின் கல்லீரலில் இருக்கக்கூடிய கிளைக்கோஜன், மிகுதியான அளவில் குளூக்கோசாக மாறுகிறது. இந்தக் குளூக்கோசுடன் தவளையின் திசுக்களில் உள்ள யூரியாவும் சேர்ந்து கிரையோபுரொட்டக்டன்ஸ என்ற பொருளாக மாறிவிடுகிறது. இந்தக் கிரையோபுரொட்டக்டன்ஸ் என்ற பொருள் அதன் செல்கள் குளிரால் சுருங்கிடாதவண்ணம் பாதுகாப்பு அளிக்கிறது. குளிர் காலத்தில் காட்டுத்தவளையின் உடம்பில் உள்ள நீர் 65 சதவீதம் உறைந்து விடும். இதயத் துடிப்பும் நின்றுவிடும். இந்த நிலையில் இந்தத் தவளைகள் பனிப்படர்வுக்குக் கீழ் உறைந்து குளிர்கால உறக்கம் கொள்கின்றன. குளிர் காலம் முடிந்து கோடைக் காலம் தொடங்கும்போது, தவளைகள் கண் விழிக்கின்றன.
# சிவகிரி (தென்காசி)

**சிவகிரி** (*Sivagiri*), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டம் சிவகிரி வட்டத்தில் இருக்கும் ஒரு தேர்வுநிலை பேரூராட்சி ஆகும். இங்குள்ள மருத்துவமனைகள்:
- அரசு சிவகிரி தாலுகா மருத்துவமனை
- வேல்கேர் சிறப்பு மருத்துவமனை
- வேல்கேர் மெடிகல் சென்டர்
- வேல்கேர் பிசியோதெராபி மையம்
- வேல்கேர் பார்மசி
- சுசி கிளினிக்
- சுமதி மருத்துவமனை
- சுகுந்தகுமாரி கிளினிக்
- பிரபு கிளினிக்.  
சிவகிரி நகரம் முந்தைய திருநெல்வேலி மாவட்டத்தில் ஒரு பகுதியாக இருந்தது.
# சிவகிரி (தென்காசி)

## அமைவிடம்

இது மதுரை - கொல்லம் தேசிய நெடுஞ்சாலை எண் 208-இல் இராஜபாளையம் தாண்டி உள்ளது. அமைந்துள்ளது. சிவகிரி மேற்கு தொடர்ச்சி மலை அடிவாரத்தில் அமைந்த ஒரு பசுமை நிறைந்த பகுதியாகும். சிவகிரி தென்காசியிலிருந்து 50 கி.மீ. தொலைவிலும்; அருகமைந்த தொடருந்து நிலையம் சங்கரன்கோவில் 32 கி.மீ. தொலைவிலும்; இராஜபாளையம் 20 கி.மீ. தொலைவிலும்; புளியங்குடி 18 கி.மீ. தொலவிலும் உள்ளது.
# சிவகிரி (தென்காசி)

## பேரூராட்சியின் அமைப்பு

47 சகி.மீ. பரப்பும், 18 வார்டுகளும், 103 தெருக்களும் கொண்ட இப்பேரூராட்சி வாசுதேவநல்லூர் (சட்டமன்றத் தொகுதி)க்கும், தென்காசி மக்களவைத் தொகுதிக்கும் உட்பட்டது.
# சிவகிரி (தென்காசி)

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 6796 வீடுகளும், 23040 மக்கள்தொகையும் கொண்டது.
# சிவகிரி (தென்காசி)

## இடங்கள்

### கல்விநிலையங்கள்

- சிவகிாி சேனைத்தலைவா் மேல்நிலைப் பள்ளி
- பால விநாயகா் உயா்நிலைப் பள்ளி
- விவேகா மெட்ரிக் மேல்நிலைப் பள்ளி
- கமிட்டி நாடாா் உயா்நிலைப் பள்ளி
- சித்தி விநாயகா் தொடக்கப் பள்ளி
- ராஜ் நியு நா்சாி (ம) பிரைமாி பள்ளி
- எஸ்.ஆா்.பி நடுநிலைப் பள்ளி
- முத்துவீரப்பத் தேவா் தொடக்கப்பள்ளி
- பசும்பொன் முத்துராமலிங்கத்தேவர் தொடக்கப்பள்ளி குமாரபுரம் சிவகிரி
- சிங்கராயர் தொடக்கப்பள்ளி, சிவகிாி
# சிவகிரி (தென்காசி)

## இடங்கள்

### கோயில்

உபயம் பறையர் சமுதாயம் அருள்மிகு ஸ்ரீ பூதைராக்கு அம்மன் திருக்கோவில் சிவகிரி  
உபயம் சாம்பவர் சமுதாயம் அருள்மிகு ஸ்ரீ சந்தனமாரி அம்மன் திருக்கோவில் சிவகிரி  
உபயம் பறையர் சமுதாயம் சீதாபிராட்டி அம்மன் திருக்கோவில் சிவகிரி
- திரௌபதியம்மன் கோயில்
- சிவகிரி பாலசுப்பிரமணியர் திருக்கோயில்.
- சந்தைக் கற்பக விநாயகர் ஆலயம்
- கருணை ஆனந்தா் ஆலயம்
# குடிமராமத்து

**குடிமராமத்து** இந்தியாவில் பிரித்தானியர்களின் ஆட்சிக் காலத்துக்கு பின்பு வரைகூட, இருந்து வந்த ஒரு மராமத்துப் பணியாகும். இதில் கோடைகாலங்களில், வேளாண் குடிமக்களில் வீட்டுக்கு ஒருவர் என வேளாண்மை மற்றும் குடிநீர் ஆதாரங்களாக விளங்கும் ஏரிகள், கண்மாய்கள், குளங்கள், குட்டைகள், கால்வாய்கள் மற்றும் வாய்க்கால்களை தூர்வாரி ஆழப்படுத்தியும் மற்றும் அகலப்படுத்தியும் பணிகள் மேற்கொண்டனர். மேலும் பழுதடைந்த மடைகளை பழுது நீக்குவர். குடிமக்களின் இப்பணியை **குடிமராமத்துப் பணி** என்று அழைப்பர். ஏரிகள் போன்றவை சுதந்திர இந்தியாவில் பொதுப்பணித்துறை வசம் சென்றபின் குடிமராமத்துப் பணிகள் இல்லாமல் போயின.
# குடிமராமத்து

## குடிமராமத்துப் பணிகள்

குடிமராமத்தின்போது ஏரியின் உட்பரப்பில் கரையின் உயரத்தைப் போல இரு மடங்கு தூரம் தள்ளி தூர் வாரத் தொடங்குவார்கள். அதாவது கரையின் உயரம் 10 மீட்டர் எனில் ஏரியின் உள்பகுதியில் 20 மீட்டர் தள்ளி தூர் வாருவார்கள். கரையின் அடிப்பகுதி பலவீனம் ஆகி அதனால் ஏரிக்கரை உடைந்துவிடக்கூடாது என்பதற்காக இவ்வாறு செய்வார்கள். இதன் பெயர் தாக்கு எடுப்பது என்று பெயர். இப்படி எடுக்கப்படும் ஏரியின் மண், மழைக் காலத்தில் ஏரி அறுந்து ஓடியிருக்கும் பள்ளங்களில் முதலில் கொட்டி சமப்படுத்துவார்கள் மேலுமுள்ள மண்ணைக் கொண்டு கரைகளை பலப்படுத்துவர். இந்தப் பணிகளுக்கு போக மீதம் இருக்கும் வண்டல் மண் விவசாயிகளுக்கு பகிர்ந்தளிக்கப்படும். மண்பாண்டங்கள் செய்வோர், வீடு கட்டுவோர் மற்றும் ஊரின் இதர தேவைகளுக்கும் மண் பயன்படுத்தப்படும். அடுத்ததாக, ஏரியில் வளர்ந்திருக்கும் புதர்கள், முள் செடிகள், மழைக் காலத்தில் அடித்துவரப்பட்ட குப்பைகள் போன்றவற்றை அப்புறப்படுத்துவார்கள். ஆக்கிரமிப்புகள் அகற்றப்படும். மதகுகள், கலுங்குகளில் இருக்கும் அடைப்புகள் நீக்கப்படும். இவைதான் குடி மராமத்தின் அடிப்படைப் பணிகள்.
# குடிமராமத்து

## பயன்கள்

ஆண்டு தோறும் குடிமராமத்துப் பணி மேற்கொள்ளப்படுவதால், நீர் நிலைகளில் கூடுதல் மழை நீரைத் தேக்கி வைப்பதாலும், நிலத்தடி நீர் மட்டம் உயர்கிறது. தூர் வாருவதற்காக தோண்டப்பட்ட சத்தான வண்டல் மண், வயல்களில் உரமாக இடப்படுகிறது.
# குடிமராமத்து

## இந்திய விடுதலைக்குப் பின்

இந்திய விடுதலைக்குப் பின்னர் குடிமராமத்துப் பணிகள், மாநில அரசுகளின், பொதுப் பணித் துறையின் கீழ் செயல்படும் நீர் பாசானத் துறை மூலம் மேற்கொள்ளப்படுகிறது.
# குடிமராமத்து

## இந்திய விடுதலைக்குப் பின்

### தமிழ்நாடு அரசு திட்டம்

2017-இல் வேளாண் மக்களின் பங்களிப்புடன் நீர்நிலைகளைத் தூர்வாரி, பராமரிக்கும் குடிமராமத்து திட்டத்தை தமிழ்நாடு அரசு செயல்படுத்தியது. 2016-17-ம் ஆண்டுக்கு ரூ.100/- கோடி மற்றும் 2017-18-ம் ஆண்டுக்கு ரூ.300/- கோடியில் வெள்ள பாதிப்பைக் குறைக்கவும், நீர்நிலையை அதிகரிக்கவும், வறட்சியைக் குறைக்கவும், அனைத்தையும் மீட்டெடுக்கவும் இந்த சிறப்புத் திட்டத்திற்கு அரசு அனுமதி அளித்துள்ளது.
# மடை

**மடை** அல்லது **மதகு** என்பது குளம், ஏரி அல்லது கண்மாய்களில் உள்ள நீரை விளைநிலங்களின் பாசனத்திற்கு திருப்பி விடுவதற்காக நிறுவப்பட்ட கதவாகும். இது மரம் அல்லது இரும்பினால் செய்யப்பட்டிருக்கும். கைகளால் இவற்றைத் திறக்கவும் அல்லது மூடவும் இயலும்.  
மழைக்காலங்களில் நீர்நிலைகளில் உள்ள நீரை தேவையின்றி வெளியேறாதவாறு மதகுகள் மூலம் மூடப்படுகிறது. மேலும் கால்வாய்களில் பாயும் நீர், மதகுகளைத் திறப்பதன் மூலம் வயல்கள் நீர்ப்பாசன வசதி பெறுகிறது.  
அணைகள் மற்றும் வீராணம் ஏரி போன்ற பெரிய நீர்நிலைகளில் பெரிய அளவில் உள்ள மதகுகள் மின்சாரத்தால் இயக்கப்படுகின்றன.
# மடை

## இதனையும் காண்க

- உரைப்பாட்டு மடை
- குடிமராமத்து
# கப்பக்கார்

**கப்பக்கார்** (*Kappakar*) என்னும் இந்த நெல் வகை, ஒரு பாரம்பரிய நெல் வகையாகும். தமிழகத்தின், திருவண்ணாமலை மாவட்டத்தின், வந்தவாசி வட்டராத்தில் உள்ள "தக்கண்டராபுரம்" எனும் நாட்டுப்புறப் பகுதியில் முதன்மையாக விளையக்கூடிய இந்நெல் வகை, ஒரு ஏக்கருக்கு சுமார் 1350 கிலோ நெல் தானியமும், சுமார் 1800 கிலோ வைக்கோலும், மகசூலாக கிடைப்பதாக கருதப்படுகிறது.
# கப்பக்கார்

## பருவகாலம்

மத்திய, மற்றும் நீண்டக்கால நெல் வகையைச்சார்ந்த நெற்பயிர்கள் சாகுபடி செய்ய ஏற்ற பருவகாலமான சம்பா பட்டம் எனும் இப்பருவத்தில், 40 நாட்கள் நாற்றங்கால் காலத்துடன் 150 - 160 நாள் வயதுடைய நீண்டக்கால நெற்பயிரான கப்பக்கார் பயிரிடப்படுகிறது.
# கப்பக்கார்

## வளருகை

நேரடி நெல் விதைப்பு, மற்றும் நாற்று நடுதல் என இரண்டு முறைகளையும் பின்பற்றி விளைவிக்கப்படும் இந்த நெற்பயிர், களிமண் நிலம் மற்றும் நீர் சூழ்ந்த பரப்புகள் போன்ற வறட்சி நிலங்கள் இரண்டிற்கும் ஏற்று அதிக மகசூலைத் தரக்கூடியதாகும்.
# கப்பக்கார்

## இவற்றையும் காண்க

- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# தாவரவியலாளர் பெயர்சுருக்கப் பட்டியல்

இங்கு குறிப்பிடப்பட்டுள்ள தாவரவியலாளர் பெயர்கள், தாவரவியல் பெயரிடலுக்கான அனைத்துலக நெறிமுறை என்ற பன்னாட்டு விதிகளில் ஒன்றான, Rec. 46A குறிப்பு 1 என்பதன் படி, உருவாக்கப்பட்டுள்ளன. எனினும், இங்குள்ளவைகள் முழுமையானவை அல்ல. IPNI , Fungorum ஆகிய இணைய இணைப்பில், முழுமையான, இப்பெயர்ச்சுருக்கங்கள், இற்றைப் படுத்தப்படுகின்றன.
# கிறிசுடியன் காட்பிரட்டு டேனியல் நீசு வோன் சென்பெக்

**கிறிசுடியன் காட்பிரட்டு டேனியல் நீசு வோன் சென்பெக்** (Christian Gottfried Daniel Nees von Esenbeck) பிப்ரவரி 14, 1776 – மார்ச்சு 16, 1858 என்பவர், லின்னேயசு காலத்தில் வாழ்ந்த செருமானிய தாவரவியல் அறிஞர்; இயற்கைவாதி; மருத்துவர்; விலங்கியலாளர் ஆவார். இவர் 7000 தாவரவியல் இனங்களை விவரித்துள்ளார். அவற்றில் பல, லின்னேயசும் விவரித்துள்ளார். இவருடைய சிறப்பான எழுத்தாக்கம் என்பது பூஞ்சைகள் மீதான விவரங்கள் ஆகும்.
# கிறிசுடியன் காட்பிரட்டு டேனியல் நீசு வோன் சென்பெக்

## பன்னாட்டு பெயர்சுருக்கத் தரக்குறியீடு

- 6606 தாவரங்களில் இவரது பெயர்சுருக்கம் நிறுவப்பட்டுள்ளது.
# கட்டிக் கேந்தி

**துலுக்க சாமந்தி**, அல்லது **கட்டிக்கேந்தி** (*Tagetes erecta*) சாமந்தி (*Tagetes*) என்ற இனத்தைச் சார்ந்த இத்தாவரமானது மெக்சிக்கோ நாட்டைப் பூர்வீகமாகக் கொண்டதாகும். இது அமெரிக்கப்பகுதியிலிருந்து பல நாடுகளுக்கு பரவியிருந்தாலும் இதனை ஆப்பிரிக்கப் பூ என்றே அறியப்படுகிறது. மெக்சிகோவின் புவெப்லா மற்றும் வர்யாக்ரூஸ் போன்ற பகுதிகளில் பெருமளவிற்கு பயிரிடப்படுகிறது.  
இத் தாவரம் 50 முதல் 100 செ.மீற்றர்கள் வரை வளரும் தன்மை கொண்டதாக உள்ளது. அஸ்டெக் பேரரசின் கீழ் வாழ்ந்த மக்களான அஸ்டெக்குகள் மருந்துக்காவும், திருவிழாவிற்காவும், மேலும் அலங்காரத் தாவரத்தாவரமாகவும் பயன்படுத்தியுள்ளனர். தற்போது உலகமுழுவதிலும் இத்தாவரங்கள் அலங்காரத்திற்கு பயிரிடப்படும் தாவரமாகவே உள்ளது. மேலும் இவை பெரிய அலுவலகங்களில் வரவேற்பறை அலங்காரத்திற்கும் விற்பனை செய்து பயன்படுத்தப்படுகிறது. இலங்கை மக்கள் இத்தாவரத்தை *தாஸ்பதியா* என்று அழைக்கிறார்கள்.  
நறுமணத் தைலங்களில் ஆப்பிள் வாசணைக்காகவும் இப்பூவின் தைலம் சேர்க்கப்படுகிறது.
# மாயாண்டி குடும்பத்தார்

***மாயாண்டி குடும்பத்தார்***, 2009ஆம் ஆண்டு வெளியான தமிழ்த் திரைப்படம். இதை ராசு மதுரவன் எழுதி இயக்கியுள்ளார். இந்த படத்தில் முக்கிய கதாபாத்திரங்களாக மணிவண்ணன், சீமான், தருண் கோபி,கோவிந்தராஜ் மனோகரன் குமார், பொன்வண்ணன் உள்ளிட்ட பத்து திரைப்பட இயக்குநர்கள் நடித்துள்ளனர். இந்த திரைப்படத்திற்கு சபேஷ் முரளி இசையமைத்துள்ளனர். பாடல்கள் கவிஞர் தமிழ்அமுதன்,நா.முத்துக்குமார், நந்தலாலா,
# மாயாண்டி குடும்பத்தார்

## விருதுகள்

- சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி

| **<font color="white">போட்டி</font>** | **<font color="white">உரையாடல்</font>** | **<font color="white">புள்ளிவிபரம்</font>** | **<font color="white">விதிகள்</font>** | **<font color="white">பரிசுகள்</font>** | **<font color="white">முற்பதிவு</font>** | **<font color="white">தலைப்புகள்</font>** | } |
| --- | --- | --- | --- | --- | --- | --- | --- |
---  
---
**தொடர்பங்களிப்பாளர் போட்டி** என்பது தமிழ் விக்கிப்பீடியாவின் 15 ஆண்டு நிறைவையொட்டி தமிழ் விக்கிப்பீடியாவின் வளர்ச்சி கருதி நடத்தப்படும் போட்டி ஆகும். இப்போட்டி பங்குபெறுவதற்கு மிகவும் **இலகுவானதாகும்**
---
இப்போட்டியில் பங்குபபெற்று **30000 இந்திய ரூபாய்** பெறுமதிமிக்க பரிசுகளை வெல்லலாம்.
---
போட்டியில் பங்குபெறுவதற்காகப் பதிவு செய்தபின் நீங்கள் போட்டியின் **விதிகளை நன்கு அவதானித்து பங்குபெறலாம்**. **விதிகளையும்**, **பரிசு விபரங்களையும்**, **சில உதவித் துணுக்குகளையும்** கீழே பாருங்கள்!
---
இப்போட்டி **மே 1** ஆம் தேதி 00:00 (UTC) மணியளவில் ஆரம்பமாகி **அக்டோபர் 31** ஆம் திகதி 23:59 (UTC) மணியளவில் நிறைவடையும். உங்கள் பெயரைப் பதிவு செய்ய **"இங்கு பதிவு செய்க"** எனும் கீழுள்ள பொத்தானை இப்போதே அழுத்துங்கள்.
---
இப்போட்டியில் முறையான திட்டமிடலுடன் பங்குபற்றி சிறந்த விக்கிப்பீடியராவதுடன், பரிசுகளையும் வென்று விக்கிப்பீடியாவின் வளர்ச்சியில் நீங்களும் கைகோருங்கள்!...
---  
<></>
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி

## விதிகள்

- இப்போட்டியில் **விக்கிப்பீடியாவில் 50 தொகுப்புகளுக்கு அதிகமாகப் பங்களித்த எவரும் பங்குபெறலாம்**.
- **இப்போட்டியில் பங்குபெற **இங்குள்ள** பட்டியலில் உள்ள கட்டுரைகளை விரிவாக்க வேண்டும்.**
- நீங்கள் **கட்டுரைகளை **26,000** பைட்டு அளவைத் தாண்டும் வரையிலும் விரிவாக்க வேண்டும்.** மேலும், நீங்கள் விரிவாக்கும் கட்டுரையில் உங்களால் மட்டும் குறைந்தபட்சமாக **6000** பைட்டுக்கள் சேர்த்திருக்கப்பட வேண்டும்.
- கட்டுரையில் 26,000 ஆவது பைட்டை சேர்ப்பவர் கணக்கில் கட்டுரையும் சேர்த்துக்கொள்ளப்படும்.
- முதல் மூன்று பரிசுகளில் ஒரு பரிசை வெல்வதற்கு உங்களால் குறைந்தபட்சமாக **30** கட்டுரைகளாவது விரிவாக்கப்பட்டிருக்க வேண்டும்.
- நான்காம் பரிசு முதல் பதொனொராம் பரிசு வரை வெல்ல உங்களால் குறைந்தபட்சமாக **15** கட்டுரைகளாவது விரிவாக்கப்பட்டிருக்க வேண்டும். (பரிசு விபரத்தை பார்க்க)
- போட்டிக்காலத்தில் விரிவாக்கப்படும் கட்டுரைகள் மட்டுமே போட்டிக்காக ஏற்றுக்கொள்ளப்படும்.
- நீங்கள் கட்டுரைகளை விரிவாக்கும் போதும் *வெளி இணைப்புகள்*, *மேலதிக வாசிப்பிற்கு*, *உசாத்துணைகள்*, *நூற்பட்டியல்* ஆகிய பகுதிகளை தவிர்த்து **உரைகளின்** பைட்டு அளவு மட்டுமே கணக்கிடப்படும்.
- விரிவாக்கிய கட்டுரைகளை **இங்கு** உடனுக்குடன் இற்றை செய்யுங்கள்.
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி

## தலைப்புகள்

- **விரிவாக்க வேண்டிய குறுங்கட்டுரைகள் பட்டியல்.**
- நீங்கள் விரிவாக்க விரும்பும் தலைப்புகளை முன்கூட்டியே பதிவு செய்ய இங்கு செல்லுங்கள். பல பயனர்கள் ஒரே நேரத்தில் ஒரு கட்டுரை குறித்து இரட்டிப்பு வேலை செய்ய வேண்டாம் என்பதற்காக மட்டுமே இந்த ஏற்பாடு. எந்த விக்கிப்பீடியரும் எந்தக் கட்டுரையையும் தொகுக்கலாம் என்ற வழமையான நடைமுறையை இது தடுக்காது.
:***நீங்கள் விரிவாக்கிய கட்டுரைகளை இற்றை செய்யும் இடம்**
:***நீங்கள் விரிவாக்கவுள்ள கட்டுரைகளை முற்பதிவு செய்து வைப்பதற்கான இடம்**
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி

## பரிசுகள்

| பரிசு | பரிசுத்தொகை | குறிப்பு |
| --- | --- | --- |
| **1** | 10000 இந்திய ரூபாய் | குறைந்தபட்சமாக **30** கட்டுரைகளாவது விரிவாக்கப்பட்டிருக்க வேண்டும் |
| **2** | 7000 இந்திய ரூபாய் | குறைந்தபட்சமாக **30** கட்டுரைகளாவது விரிவாக்கப்பட்டிருக்க வேண்டும் |
| **3** | 5000 இந்திய ரூபாய் | குறைந்தபட்சமாக **30** கட்டுரைகளாவது விரிவாக்கப்பட்டிருக்க வேண்டும் |
| **4 - 11** | 8 நபர்களுக்கு தலா 1000 இந்திய ரூபாய் | குறைந்தபட்சமாக **15** கட்டுரைகளாவது விரிவாக்கப்பட்டிருக்க வேண்டும், பங்குபற்றும் போட்டியாளர்களுக்கு ஏற்ப பரிசு சமனாகப் பகிரப்படும் |
| **மொத்தம்** | 30000 இந்திய ரூபாய் |  |
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி

## துணுக்குகள்

- நீங்கள் விரிவாக்கவுள்ள **இங்குள்ள** கட்டுரைகளை முன்கூட்டியே திட்டமிடுங்கள்.
- ஆங்கிலக் கட்டுரைகளுக்கு சென்று அதனை தமிழ் மொழிபெயர்த்து விரிவாக்கலாம்!
- ஒவ்வொரு மாதமும்/வாரமும் எத்தனை கட்டுரைகளை உருவாக்க வேண்டும் எனத் தீர்மானியுங்கள்.
- மாதம் 5 கட்டுரைகள் எனும் அடிப்படையில் மொத்தம் :30+
- விரிவாக்கிய கட்டுரைகளை உடனுக்குடன் இற்றை செய்யுங்கள்.
- ஏனையோர் எவற்றை விரிவாக்கியுள்ளனர் என்பதை அவதானியுங்கள்.
- விரும்பின் **இங்கு** முற்கூட்டியே நீங்கள் விரிவாக்கும் கட்டுரைகளை முற்பதிவு செய்யலாம்!
- வெற்றி நிச்சயம்!
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி

## போட்டி முடிவுகள்

இருநூறு கட்டுரைகளை விரிவாக்கும் இலக்குடன் ஆரம்பிக்கப்பட்ட தொடர்பங்களிப்பாளர் போட்டி 550 கட்டுரைகளுக்கு மேல் விரிவாக்கப்பட்டு வெற்றிகரமாக நிறைவுற்றது. 27 பேர் பங்கேற்ற இப்போட்டியில் வெற்றி பெற்றுப் பரிசு பெறுவோர் விபரம் வருமாறு:
| பரிசு | பயனர் பெயர் | விரிவாக்கிய கட்டுரைகள் |
| --- | --- | --- |
| **முதற்பரிசு** | **தியாகு கணேஷ்** | **100** |
| **இரண்டாம் பரிசு** | **கி.மூர்த்தி** | **98** |
| **மூன்றாம் பரிசு** | **உலோ.செந்தமிழ்க்கோதை** | **85** |
| 4 | உமாசங்கர் | 50 |
| 5 | மணி.கணேசன் | 46 |
| 6 | அருளரசன் | 39 |
| 7 | அ. பஷீர் அகமது | 36 |
| 8 | மகாலிங்கம் | 21 |
| 9 | ஞா.ஸ்ரீதர் | 20 |
| 9 | சரவணன் பெரியசாமி | 20 |
| 11 | Wiki tamil 100 | 17 |
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி

## போட்டி முடிவுகள்

### பயனர் நிலை

போட்டியில் பங்கேற்ற பயனர்களின் விபரம் பின்வருமாறு:  
| தொடர் இல. | பயனர் பெயர் | புள்ளிகள் |
| --- | --- | --- |
| 1 | தியாகு கணேஷ் | 100 |
| 2 | கி.மூர்த்தி | 98 |
| 3 | உலோ.செந்தமிழ்க்கோதை | 85 |
| 4 | உமாசங்கர் | 50 |
| 5 | மணி.கணேசன் | 46 |
| 6 | Arulghsr | 39 |
| 7 | அ. பஷீர் அகமது | 36 |
| 8 | மகாலிங்கம் | 21 |
| 9 | ஞா.ஸ்ரீதர் | 20 |
| 10 | சரவணன் பெரியசாமி | 20 |
| 11 | Wiki tamil 100 | 17 |
| 12 | பயனர்:TNSE P.RAMESH KPM | 15 |
| 13 | பயனர்:Hibayathullah | 9 |
| 14 | பயனர்:Mohammed Ammar | 8 |
| 15 | பயனர்:5anan27 | 5 |
| 16 | பயனர்:Shriheeran | 5 |
| 17 | பயனர்:Anishikunew | 4 |
| 18 | பயனர்:Drsrisenthil | 3 |
| 19 | பயனர்:Kurumban | 3 |
| 20 | பயனர்:Cyarenkatnikh | 2 |
| 21 | பயனர்:Prash | 2 |
| 22 | பயனர்:Vickyavw | 2 |
| 23 | பயனர்:Nan | 1 |
| 24 | பயனர்:Kurinjinet | 1 |
| 25 | பயனர்:ஜுபைர் அக்மல் | 1 |
| 26 | பயனர்:Mohamed ifham nawas | 1 |
| 27 | பயனர்:Nandhinikandhasamy | 1 |
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி

## ஒருங்கிணைப்புக் குழு

- நடுவர்:-
:*ஸ்ரீஹீரன் (உரையாடுக)
:*சிவகோசரன் (உரையாடுக)
:*கலையரசி (உரையாடுக)
:*தினேஷ்குமார் பொன்னுசாமி (உரையாடுக)  
- அறிவிப்பாளர்:-
:*நீச்சல்காரன் (உரையாடுக)  
- தற்காவல் & தீக்குறும்புத் தடுப்பு:-
:*அன்ரன் (உரையாடுக)
<div>
<div><span>
**மின்னஞ்சல்- tawiki15@gmail.com** </span><span></div>
<div>
::<span>
சந்தேகங்களை வினவுக
::<span>
தனிப்பட்ட சந்தேகங்களை மின்னஞ்சலில் வினவலாம்!
</span>
</div>
</div>
# பாரத தங்கச் சுரங்கங்கள் லிமிடெட்

**பாரத் கோல்ட் மைன்ஸ் லிமிடெட்** என்னும் **பாரத தங்கச் சுரங்கங்கள் லிமிடெட்** (கோலார் தங்கச் சுரங்கம்) என்பது இந்திய அரசுக்குச் சொந்தமான ஒரு பொதுத்துறை நிறுவனமாகும்.
# பாரத தங்கச் சுரங்கங்கள் லிமிடெட்

## அறிமுகம்

பாரத் தங்க சுரங்கங்கள் லிமிடெட் நிறுவனம் இந்திய சுரங்க அமைச்சரக நிர்வாகக் கட்டுப்பாட்டின் கீழ் இருந்து ஒரு பொதுத்துறை நிறுவனம் ஆகும். தற்போது இந்தச் சுரங்க நிறுவனம் மூடப்பட்டுள்ளது. இந்த நிறுவனம் மைசூர் அரசிடமிருந்து மத்திய அரசால் 1972 இல் கையகப்படுத்தப்பட்டு மத்திய அரசின்கீழ் கோலார் தங்கச் சுரங்கம் செயல்படத் துவங்கியது. இந்த நிறுவனம் தங்கத்தை முதன்மையாக கர்நாடகத்தில் உள்ள கோலார் தங்கவயலில் பகுதியில் சுரங்கம் அமைத்து அகழ்ந்தது ஆனால் பகுதி அளவு சுரங்கங்கள் ஆந்திர பிரதேசத்தின் பகுதிகளிலும் இருந்தன. இந்தத் தங்க சுரங்கங்கள் கர்நாடக அரசுக்கு சொந்தமானவையாக இருந்த காலத்தில், உலகத் தரமான சரியான தங்க சுரங்கமாக அங்கீகரிக்கப்படவில்லை.
இச்சுரங்கம் செல்வாக்கு செலுத்தியக் காலத்தில், கோலார் தங்கச் சுரங்கம் இந்தியாவின் பெருமைகளில் ஒன்றாக கருதப்பட்டது. மேலும் உலகின் பெரிய தங்கச்சுரங்கமாகவும், உலகின் பெரிய தங்க உற்பத்தி மையமாகவும் அறியப்பட்டது ( தூரக்கிழக்கில் தாது மற்றும் கைத்தொழில் - எச் ஃபாஸ்டர் பெயின், நியூயார்க் டைம்ஸ் விமர்சனம், 1927)  
கோலார் தங்கச் சுரங்கங்கம் 150 ஆண்டுகளாக தொடர்ச்சியாக தங்கத்தை அகழ்ந்து பிரித்தெடுத்ததினால் தங்க இரும்பு வேண்டிய அளவு இல்லாமல் போனதாக கூறி 2001 ஆம் ஆண்டில் மூடப்பட்டது. அதற்கு தோதாக இந்திய புவியியல் ஆய்வகம் (ஜி.எஸ்.ஐ) மற்றும் கனிப்பொருள் காணல் கழக லிமிடெட் (MECL) ஆகியவை மீதமுள்ள அற்ப தங்க வளங்கள் சுரங்க தொழில் செய்ய பொருளாதார அடிப்படையில் இலாபகரமானவை அல்ல என்று அறிவித்தன. சுரங்கம் மூடிய நேரத்தில் நிறுவனம் ₹ 900 கோடி இழப்புடன் நடந்து வந்தது. இந்த சுரங்கங்களில் கடந்த 136 ஆண்டுகளில் கிட்டத்தட்ட 800 மெட்ரிக் டன் தங்கம் வெட்டி எடுக்கப்பட்டுள்ளது. சுரங்கத்தில் தங்கம் இருப்பதாகக் கண்டுபிடிக்கப்பட்ட 26 பகுதிகளில் 8 இடங்களில் மட்டுமே இதுவரை தங்கம் தோண்டி எடுக்கப்பட்டுள்ளது.
# பாரத தங்கச் சுரங்கங்கள் லிமிடெட்

## வரலாறு

கோலாரில் முறையான தங்கச் சுரங்கப் பணிகள் 1880 ஆம் ஆண்டில் துவங்கியது என்ற போதிலும், உண்மையில் இங்கு தங்க தாது எடுத்த வரலாறு அதற்கு பல நூற்றாண்டுகளுக்கு முன் செல்வதாக கூறுகின்றனர். சோழர் காலக் குறிப்புகளில் இப்பகுதியில் சிறு சுரங்க குழிகள் இயங்கி உள்ளன என அறியப்படுகிறது மேலும் கோலார் விசயநகர ஆட்சியாளர்களின் ஆட்சிக் காலத்தில் இதே காரணங்களுக்காக முக்கியத்துவம் வாய்ந்து இருந்ததாக சில குறிப்புகள் உள்ளன. ஐதர் அலி மறுறும் திப்பு சுல்தான் ஆகியோர் பிரஞ்சு புவியியலாளர்கள் உதவியுடன் கோலார் குழிகளில் இருந்து தங்கம் எடுக்க முயற்சித்ததாக கிழக்கு இந்திய கம்பெனியின் பதிவுகள் கூறுகின்றன. 1799 இல் திப்பு சுல்தானின் தோல்விக்குப் பின்னர், கோலாரில் தங்கம் 1802 இல் இருப்பதை கேப்டன் ஜான் வாரன் "கண்டுபிடித்தார்" , அங்கு மைக்கேல் லாவல்ல என்பவர் நிலங்களை வாங்கி திரை மறைவில் தங்கத்தை எடுத்து வந்தார் இது 1850 அவர் இங்கிலாந்துக்குத் திரும்பிச் செல்லும்வரை நீடித்தது, இதனபிறகு லவல்லா மற்றும் அவரது கூட்டாளிகள் தங்களது நிலங்களை இங்கிலாந்தின் ஒரு கூட்டுப் பங்கு நிறுவனமான பிரித்தானிய ஜான் டெய்லர் & கம்பெனிக்கு விற்கப்பட்டது. இந்த நிறுவனம் அங்கு சுரங்கங்கள் அமைக்க மைசூர் அரசிடம் முறையாக 1873 இல் உரிமம் கோரி விண்ணப்பித்தது.  
தற்போதைய சுரங்கங்களுக்கு, சுமார் 130 ஆண்டுகளுக்கு அதிகாரபூர்வ வரலாறு கொண்டன, 1880 இல் ஜான் டெய்லர் & கம்பெனியால் உரிமம் பெற்று முதல் சுரங்கம் ஜான் டெய்லர் & கம்பெனியால் தொடங்கப்பட்டது. சுரங்கங்க வேலையானது பலத்த பாதுகாப்புக்கு இடையிலான மற்றும் ஆபத்தான வேலை என்பதன் காரணமாக அண்டை மாநிலமான தமிழ்நாட்டைச் சேர்ந்த தமிழ்த் தொழிலாளர்கள் (முதன்மையாக தலித்துகள்) அடுத்தடுத்த தலைமுறைகளாக சுரங்கங்களில் தொழிலாளர்களாக வேலை செய்தனர். சுரங்க விரிவாக்க நடவடிக்கைகளால் சுற்றியுள்ள பகுதிகளில் இருந்த மக்கள் தொழிலாளராயினர். இதன் காரணமாக கோலார் தங்க வயல் என்னும் சிறு நகரம் உருவானது. நகரத்தின் வெளிச்சுற்றில் முதன்மையாக தமிழர்கள் மற்றும் சில நூறு கன்னடத் தொழிலாளர்களின் குடியிருப்புகளும், நகரின் மையப் பகுதியில் 100 லிருந்து 200 ஆங்கிலோ இந்தியர்கள் மற்றும் பிரித்தானிய குடியிருப்பு இருந்தது இன்று கூட கோலார் தங்கவயல் தமிழ்-கன்னட கலாச்சாரத்தின் ஒரு மையமாக உள்ளது..
# பாரத தங்கச் சுரங்கங்கள் லிமிடெட்

## கைமாற்றங்கள்

கோலார் தங்க சுரங்கம் 1880 இல் இருந்து ஜான் டெய்லர் & சன்ஸ் நிறுவனம் திட்டமிட்ட முறையில் தங்கத்தை அகழ்ந்தனர். செல்லப்பட்டனர். அடுத்த 60 ஆண்டுகள் இந்தியாவில் "கோலார்" என்ற சொல் தங்கத்தின் இன்னொரு பெயர்போல அதன் சுரங்கத்தால், புகழ் பெற்று விளங்கியது. 1947 இல் சுதந்திரம் அடைந்த பிறகு, சுரங்கங்களை தேசியமயமாக்க முடிவு செய்யப்பட்டது. 1956 இல் ஜான் டெய்லர் & கோ நிறுவனம் கையகப்படுத்தப்பட்டு மைசூர் மாநில அரசுக்கு சொந்தமாக்கப்பட்டது. 1960 இல் தங்கக் கட்டுப்பாடு சட்டத்தை மத்திய அரசின் நிதி அமைச்சகம் கொண்டுவந்த்து, அதன்பிறகு, நடுவனரசு சுரங்கங்களை எடுத்துக்கொண்டது. 1972 ஆம் ஆண்டு மத்திய அரசின், சுரங்க அமைச்சகத்தின் கீழ் பாரத தங்க சுரங்கங்கள் லிமிடெட் (BGML) என்னும் ஒரு பொதுத்துறை நிறுவனம் நிறுவப்பட்டது.  
அந்த நேரத்தில் கோலாரில் மீதமுள்ள மூன்று சுரங்கங்கள் இருந்தன. மைசூர், சாம்பியன், நந்திதுர்கம் என்ற பெயரிலான சுரங்கங்கள் அவற்றின் வழியில் அகழப்பட்டன. அடுத்த 20 ஆண்டுகளில் சுரங்கத்தில் மீதமுள்ள தங்கத்தை எடுக்க ஆழமாக செல்ல வேண்டியிருந்தது. இதனால் சுரங்கத்தின் ஆழம் 3000 மீட்டர் என ஆகி கோலார் சுரங்கம் உலகின் இரண்டாவது ஆழமான சுரங்கம் என்று அறியப்பட்டது. தங்கத் தாதுவின் தரம் 1992 இல் ஒருமுறை அற்புதமாக 14 கிராம் / டன் என் கிடைத்தது, பின்னர் <4கிராம் / டன் என குறையத் துவங்கி தங்கம் முழுமையாக அரித்துத் தள்ளப்பட்டது. 1998 இல் தங்க இருப்பு குறையும் காலம் நெருங்கியது அப்போது கிடைக்கும் தங்கத்தைவிட அதை எடுத்து பிரிக்க ஆகும் செலவானது பத்து மடங்காக உயர்ந்தது.
# பாரத தங்கச் சுரங்கங்கள் லிமிடெட்

## தங்கமான நாட்கள்

கோலார் தங்கச் சுரங்கம், மூன்று சுரங்கங்களைக் கொண்டிருந்தன, அவை சாம்பியன், மைசூர், நந்திதுர்கம் என்ற பெயர்களை உடையவை. கோலார் தங்கச் சுரங்கம் உலகின் பெரிய மற்றும் ஆழமான தங்க சுரங்கங்களில் ஒன்றாகவும், இந்தியாவின் அங்கீகரிக்கப்பட்ட ஒரே தங்கச் சுரங்மாக இருந்தது. 1894 இல் கோலார், பெங்களூர் இடையே மீட்டர் கேஜ் ரயில் பாதை போடப்பட்டது. 1900 ஆம் ஆண்டில் காவிரி மின் திட்டம் துவக்கப்பட்டது இதைத் தொடர்ந்து சிவசமுத்திரம் அணையில் இருந்து நீர் மின்சாரம் உற்பத்தி செய்யப்பட்டது இதைத் தொடர்ந்து கோலார் 1902 இல் தென் இந்தியாவில் நீர்மின்சாரம் பெறும் முதல் நகரம் என்ற பெருமையைப் பெற்றது. 1903 ஆம் ஆண்டில் பெத்தமங்கலா ஏரியில் இருந்து கோலார் நகருக்கு குடிநீர் வசதிசெய்யப்பட்டது. மகாத்மா காந்தி வெள்ளையனே வெளியேறு இயக்கத்தின் போது 1942 இல் கோலார் நகருக்கு வந்தார்.
# பாரத தங்கச் சுரங்கங்கள் லிமிடெட்

## மூடல்

2001 ஆண்டு சுரங்கங்கள் மூடப்பட்டன என்றாலும் சுரங்கங்களை மூடுவதற்கான முயற்சிகள் 1992-93 காலகட்டத்தில் எடுக்கப்பட்டன அதைத்தொடர்ந்து இந்திய அரசு நியமித்த சாரி குழு அறிக்கையின் அடிப்படையில் மூடுவதற்கான முடிவு எடுக்கப்பட்டது.
# விக்கிப்பீடியா:விக்கித்திட்டம்:15

<div><span>
**தமிழ் விக்கிப்பீடியா - விக்கித்திட்டம் 15 - 2017**</span></div>  
---
---
<div>
<span>
தமிழ் விக்கிப்பீடியாவின் 15 ஆண்டு நிறைவை நோக்கிய மாபெரும் திட்டம் இதுவாகும்.  
இத்திட்டத்தின் நோக்கம் தமிழ் விக்கிப்பீடியாவை முன்னணி இந்திய மொழி விக்கிப்பீடியாவாக முன்னேற்றமடையச் செய்தல் ஆகும்.  
இத்திட்டத்தினூடாக நடாத்தப்படும் போட்டிகளில் பங்குபற்றி நீங்களும் பணப்பரிசுகளை வெல்லலாம்!
</span>
</div>
</div>  
<div>
<div>
</div>
<div>
</div>
<div>
</div>  
<div></div> <div>
<div>
<>
<span><span>t</span></span>
</>
</div>
<div>
<>
<span><span>g+</span></span>
</>
</div>
<div>
<>
<span><span>f</span></span>
</>
</span>
</div>  
<div>
<div><span>
மின்னஞ்சல்- tawiki15@gmail.com <span></div>
<div>
::<span>
சந்தேகங்களை வினவுக
::<span>
திட்டம் பற்றிய குறிப்புகள்
::<span>
ஒருங்கிணைப்பாளரை தொடர்பு கொள்க
</span>
</div>
</div>
# தமிழக மக்கள் ஜனநாயக கட்சி

**தமிழக மக்கள் ஜனநாயக கட்சி** என்பது ஒரு தமிழக அரசியல் கட்சியாகும். இது 2007ஆம் ஆண்டு இந்திய தேர்தல் ஆணையத்தில் பதிவு செய்யபட்டு, கே. எம். சரீப் தலைமையில் இஸ்லாமியர்கள், தாழ்த்தப்பட்ட மக்கள், பிற்படுத்தபட்ட மக்கள் அரசியல் அதிகாரம் பெற்றிட இவர்களை ஒருங்கினைத்து செயல்படும் அரசியல் கட்சியாகும். 14 செப்டம்பர் 2022 அன்று இந்த கட்சியின் அங்கீகாரம் இந்திய தேர்தல் ஆணையத்தால் ரத்து செய்யப்பட்டது.
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி/கட்டுரைத் தலைப்புகள்

| **<font color="white">போட்டி</font>** | **<font color="white">உரையாடல்</font>** | **<font color="white">புள்ளிவிபரம்</font>** | **<font color="white">விதிகள்</font>** | **<font color="white">பரிசுகள்</font>** | **<font color="white">முற்பதிவு</font>** | **<font color="white">தலைப்புகள்</font>** | } |
| --- | --- | --- | --- | --- | --- | --- | --- |  
இப்பட்டியலில் உள்ள கட்டுரைகளை **26,000** பைட்டு அளவைத் தாண்டும் மட்டும் விரிவாக்குங்கள். நீங்கள் விரிவாக்கும் கட்டுரையில் குறைந்தது உங்களால் **6000** பைட்டுக்கள் சேர்க்கப்பட்டிருக்க வேண்டும்.
---
எனக் குறிக்கப்பட்டுள்ளவை போட்டிக்காலத்தில் விரிவாக்கி முடிந்த கட்டுரைகள் ஆகும்.
---
விரிவாக்க வேண்டிய கட்டுரைகள் மொத்தம் 690 இருக்கின்றன. (மார்ச்சு 7 2017 அன்று)
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி/கட்டுரைத் தலைப்புகள்

## மெய்யியலும் உளவியலும்

<>**மெய்யியலும் உளவியலும் சார்ந்த அனைத்து கட்டுரைகளும் விரிவாக்கப்பட்டுள்ளன**<>
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி/கட்டுரைத் தலைப்புகள்

## மதம்

<>**மதம் சார்ந்த அனைத்து கட்டுரைகளும் விரிவாக்கப்பட்டுள்ளன**<>
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி/கட்டுரைத் தலைப்புகள்

## வணிகம் & பொருளாதாரம்

<>**வணிகம் & பொருளாதாரம் தொடர்பான அனைத்துக் கட்டுரைகளும் விரிவாக்கப்பட்டுள்ளன**</>
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி/கட்டுரைத் தலைப்புகள்

## அறிவியல்

<>**அறிவியல் சார்ந்த அனைத்து கட்டுரைகளும் விரிவாக்கப்பட்டுள்ளன**<>
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி/கட்டுரைத் தலைப்புகள்

## தொழினுட்பம்

<>**தொழினுட்பம் தொடர்பான அனைத்துக் கட்டுரைகளும் விரிவாக்கப்பட்டுள்ளன**</>
# விக்கிப்பீடியா:விக்கித்திட்டம்:15/தொடர்பங்களிப்பாளர் போட்டி/கட்டுரைத் தலைப்புகள்

## புவியியல்

<>**புவியியல் தொடர்பான அனைத்துக் கட்டுரைகளும் விரிவாக்கப்பட்டுள்ளன**</>
# மகபூபாபாத் மாவட்டம்

வின் 31 மாவட்டங்களின் வரைபடம்]]  
**மகபூபாபாத் மாவட்டம்** (Mahabubabad district) இந்தியாவின் தெலங்கானா மாநிலத்தின் 31 மாவட்டங்களில் ஒன்றாகும்.
துவக்கத்தில் 10 மாவட்டங்களைக் கொண்டிருந்த புதிய தெலுங்கானா மாநிலம், அக்டோபர், 2016-இல் மாவட்டங்களைப் பிரித்து மறுசீரமைக்கும் போது மேலும் 21 மாவட்டங்கள் புதிதாக நிறுவப்பட்டது. புதிய மாவட்டமான மகபூபாபாத் மாவட்டம், வாரங்கல் மாவட்டத்தின் பகுதியாக இருந்தது. இம்மாவட்டத் தலைமையிடம் மகபூபாபாத் நகரத்தில் அமைந்துள்ளது.
# மகபூபாபாத் மாவட்டம்

## புவியியல்

மகபூபாபாத் மாவட்டம் 2,876.70 சதுர கிலோ மீட்டர் பரப்பளவு கொண்டது.
# மகபூபாபாத் மாவட்டம்

## மக்கள் தொகையியல்

2011-ஆம் ஆண்டின் மக்கள் தொகை கணக்கெடுப்பின் படி, மெகபூபாத் மாவட்டத்தின் மக்கள் தொகை 7,70,170 ஆகும்.
# மகபூபாபாத் மாவட்டம்

## இதனையும் காண்க

- தெலுங்கானா மாவட்டங்கள்
# ஆனந்த நிலையம்

திருமலையில் திருவேங்கடவன் கொலுவிருக்கும் கருவறையின் மேற்கூரையே ஆனந்த நிலையம் என அழைக்கப்படுகிறது.இது முழுதும் கல்லால் வேயப்பட்டு பொன்னால் போர்த்தப்பட்டதாகும்.  
பொதுவாக இறைவன் வீற்றிருக்கும் கருவறையின் மேற்கூரை "விமானம்" என அழைக்கப்படும்.அவ்விமானத்திற்கு பெயரிட்டு பெருமையோடு அழைப்பது வைணவ ஆகமம்.
# ஆனந்த நிலையம்

## கீழ்க்கண்ட கோயில்களின் விமானங்கள் வெகுப்பிரசித்திம்:

திருவரங்கம் அரங்கநாதர் கோயில் - பிரவணாகார விமானம்  
திருக்கச்சி(காஞ்சி) வரதராசப் பெருமாள் கோயில் - புண்யக்கோடி விமானம்
# ஆனந்த நிலையம்

## ஆரம்பகால கட்டுமானம்

சடாவர்மன் சுந்தர பாண்டிய மன்னனால் கிபி 12ம் நூற்றாண்டில் புதுப்பிக்கப் பட்டதாக கல்வெட்டு வாயிலாக அறியமுடிகிறது.வீரநரசிங்கராயர் எனும் மன்னன் தன்னுடைய எடைக்கு இணையாக கொடுத்த பொன்னால் இவ்விமானம் வேயப்பட்டதாக கல்வெட்டு கூறுகிறது.
# ஆனந்த நிலையம்

## நவீனகால கட்டுமானம்

காலக்கிரமத்தில் விமானத்தில் ஏற்பட்ட பழுதின் காரணமாக 1950-களில் திருமலை திருப்பதி தேவஸ்தானம் மீண்டும் ஒருமுறை விமானத்தில் மராமத்து பணிகளோடு புதிய பொன்னாலான கூறையும் வேய்ந்தது.இப்பணியின் காரணமாக 1960களின் மத்தியில் கோவிலின் மூலவருக்கு எவ்வித வழிபாடுகளும் செய்யப்படவில்லை என்பது குறிப்பிடத்தகுந்தது.
# ஆனந்த நிலையம்

## விமான வேங்கடேஸ்வரன்

16ம் நூற்றாண்டில் வாழ்ந்த மத்வாசாரியாரான வியாசராய தீர்த்தர், விமானத்தின் வடகிழக்கு திசையில் இருந்த இறைவனின் சிறுபிரதிமை மீது தியானத்தில் மூழ்கி முக்தியடைந்தார். அன்றிலிருந்து அப்பிரதிமை விமான வேங்கடேசர் என பக்தர்களால் வணங்கப்பட்டுவருகிறது.விமானத்தின் வடகிழக்கு மூலையில் இன்றும் அடியவர்கள் காணும் வண்ணம் அப்பிரதிமைக்கு மட்டும் வெள்ளியினால் வேயப்பட்ட திருவாசியோடு காட்சியளிக்கிறார் விமான வேங்கடேசர்.
# கொமாரம் பீம் அசிபாபாத் மாவட்டம்

வின் 31 மாவட்டங்களின் வரைபடம்]]
**கொமாரம் பீம் அசிபாபாத் மாவட்டம்** (Komaram Bheem Asifabad district), இந்தியாவின் தெலங்கானா மாநிலத்தின் 31 மாவட்டங்களில் ஒன்றாகும். இப்புதிய மாவட்டம் அக்டோபர் 2016-இல் துவக்கப்பட்டது. இதன் தலைமையிட நகரம் கொமாரம் பீம் ஆகும். இம்மாவட்டம் ஆதிலாபாத் மாவட்டத்தின் பகுதிகளைக் கொண்டு புதிதாகத் துவக்கப்பட்டது.
# கொமாரம் பீம் அசிபாபாத் மாவட்டம்

## புவியியல்

கொமாரம் பீம் அசிபாபாத் மாவட்டத்தின் வடக்கிலும், கிழக்கிலும் மகாராட்டிரா மாநிலத்தின் சந்திரபூர் மாவட்டம் மற்றும் கட்சிரோலி மாவட்டங்களும், தெற்கில் மஞ்செரியல் மாவட்டமும், மேற்கில் ஆதிலாபாத் மாவட்டமும் எல்லைகளாக அமைந்துள்ளது.  
இம்மாவட்டத்தின் பெஜ்ஜூர் மற்றும் சிர்பூர் காட்டுப் பகுதியில் சிறுத்தைப் புலிகள் காணபபடுகிறது.
# கொமாரம் பீம் அசிபாபாத் மாவட்டம்

## மக்கள் தொகை

2011-ஆம் ஆண்டின் மக்கள் தொகை கணக்கெடுப்பின் படி, கொமாரம் பீம் அசிபாபாத் மாவட்டத்தின் மக்கள் தொகை 5,15,835 ஆகும்.
# கொமாரம் பீம் அசிபாபாத் மாவட்டம்

## மாவட்ட நிர்வாகம்

கொமாரம் பீம் அசிபாபாத் மாவட்டம் அசிபாபாத் மற்றும் ககாஸ்நகர் என இரண்டு வருவாய் கோட்டங்களையும், 15 வருவாய் வட்டங்களையும் கொண்டுள்ளது.
# கொமாரம் பீம் அசிபாபாத் மாவட்டம்

## மாவட்ட நிர்வாகம்

### வருவாய் வட்டங்கள்

| வ. எண் | கொமாரம் பீம் அசிபாபாத் வருவாய்க் கோட்டம் | காகஸ்நகர் வருவாய்க் கோட்டம் |
| --- | --- | --- |
| 1 | சிர்பூர் (நகர்புறம்) | பெஜ்ஜூர் |
| 2 | லிங்காப்பூர் | பெஞ்சிசல்பேட்டை |
| 3 | ஜெய்னூர் | காகஸ்நகர் |
| 4 | திர்யாணி | கௌதலா |
| 5 | கொமாரம் பீம் அசிபாபாத் | சிந்தலமனப்பள்ளி |
| 6 | கேரமேரி | தகிகோன் |
| 7 | வண்கிடி | டி. சிர்பூர் |
| 8 | ரெப்பினா | } |
# கொமாரம் பீம் அசிபாபாத் மாவட்டம்

## இதனையும் காண்க

- தெலுங்கானா மாவட்டங்கள்
# பத்ராத்ரி கொத்தகூடம் மாவட்டம்

தெலுங்கானா மாவட்டங்களை சீரமைத்து 21 புதிய மாவட்டங்களைத் துவக்கும் போது, கம்மம் மாவட்டத்தின் சில பகுதிகளைக் கொண்டு அக்டோபர், 2016-இல் பத்ராத்ரி கொத்தகூடம் மாவட்டம் நிறுவப்பட்டது.
# பத்ராத்ரி கொத்தகூடம் மாவட்டம்

## புவியியல்

பத்ராத்ரி கொத்தகூடம் மாவட்டம் 8,951 சதுர கிலோ மீட்டர் பரப்பளவு கொண்டது. இம்மாவட்டத்தின் வடக்கிலும், வடகிழக்கிலும் சத்தீஸ்கர் மாநிலத்தின் பிஜப்பூர் மாவட்டம் மற்றும் சுக்மா மாவட்டங்களும், வடமேற்கில் ஜெயசங்கர் மாவட்டமும், கிழக்கில் ஆந்திரப் பிரதேசத்தின் கிழக்கு கோதாவரி மாவட்டமும், தெற்கிலும், தென்கிழக்கிலும் கம்மம் மாவட்டம் மற்றும் மேற்கு கோதவாரி மாவட்டங்களும், மேற்கில் மகபூபாபாத் மாவட்டமும் எல்லைகளாக அமைந்துள்ளன.
இம்மாவட்டத்தின் சிங்கரேணி பகுதியில் நிலக்கரிச் சுரங்கங்கள் உள்ளன.
# பத்ராத்ரி கொத்தகூடம் மாவட்டம்

## மக்கள் தொகை

2011-ஆம் ஆண்டின் மக்கள் தொகை கணக்கெடுப்பின் படி, பத்ராத்ரி கொத்தகூடம் மாவட்டத்தின் மக்கள் தொகை 13,04,811 ஆக உள்ளது.
# பத்ராத்ரி கொத்தகூடம் மாவட்டம்

## முக்கிய நகரங்கள்

- பத்ராச்சலம்
- கொத்தகூடம்
# பத்ராத்ரி கொத்தகூடம் மாவட்டம்

## வழிபாட்டுத் தலங்கள்

- பத்திராசலம் இராமர் கோயில்
# பத்ராத்ரி கொத்தகூடம் மாவட்டம்

## இதனையும் காண்க

- தெலுங்கானா மாவட்டங்கள்
# பத்ராச்சலம்

ஓவியங்கள், பத்ராத்ரி கொத்தகூடம் மாவட்டம்]]  
**பத்ராச்சலம்** (Bhadrachalam) இந்தியாவின் தெலுங்கானா மாநிலத்தின் பத்ராத்ரி கொத்தகூடம் மாவட்டத்தில் அமைந்துள்ள நகரம் ஆகும். இந்நகரத்தில் பாயும் கோதாவரி ஆற்றின் கரையில், இராமருக்கு அர்பணிக்கப்பட்ட புகழ் பெற்ற பத்திராசலம் கோவில் இந்துக்களின் புனித தலங்களில் ஒன்றாகும்.  
பத்திராச்சலம் நகரம் தெலுங்கானா மாநிலத்தலைநகரான ஐதராபாத்திலிருந்து கிழக்கே 325 கிலோ மீட்டர் தொலைவிலும், கம்மம் நகரத்திலிருந்து 120 கிலோ மீட்டர் தொலைவிலும் அமைந்துள்ளது.
# பத்ராச்சலம்

## வரலாறு

வனவாசத்தின் போது, சீதை மற்றும் இலக்குமனருடன் இராமர், பத்ராச்சலம் மலைப்பகுதியில் சில காலம் தங்கி இருந்ததாக இராமாயண காவியம் கூறுகிறது.
பத்திராசலம் மலைப் பகுதியில் இராமர் தங்கியிருந்த நினைவை குறிக்கும் வகையில் 17-ஆம் நூற்றாண்டில் கஞ்சேர்லா கோபன்னா என்பவர் (370 ஆண்டுகளுக்கு முன்னர்) பத்திராசலம் இராமர் கோயிலைக் கட்டினார்.
# பத்ராச்சலம்

## மக்கள் தொகையியல்

2011-ஆம் ஆண்டின் மக்கள் தொகை கணக்கெடுப்பின் படி, பத்ராச்சலம் நகரத்தின் மொத்த மக்கள் தொகை 50,087 ஆகும். அதில் ஆண்கள் 24,834; பெண்கள் 25,253 ஆக உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பில் நபர்கள் வீதம் உள்ளணர். பாலின விகிதம் 1000 ஆண்களுக்கு, 1017 பெண்கள் வீதம் உள்ளனர். சராசரி எழுத்தறிவு 82.77 % ஆக உள்ளது. ஆண்களின் எழுத்தறிவு 88.02 % ஆகவும்; பெண்களின் எழுத்தறிவு 77.65 % ஆகவும் உள்ளது. ஆறு வயதிற்கு மேற்பட்டவர்களின் எண்ணிக்கை 5,232 ஆக உள்ளது.  
மக்கள் தொகையில் இந்துக்கள் 91.96%,; இசுலாமியர்கள் 5.55%; கிறித்தவர்கள் 2.07%; மற்றவர்கள் 0.07% ஆக உள்ளனர். இந்நகரத்தில் தெலுங்கு மொழி பேசப்படுகிறது.
# பத்ராச்சலம்

## போக்குவரத்து வசதிகள்

பத்ராசலம் பேருந்து நிலையம் அருகில் உள்ள நகரங்களுடன் இணைக்கிறது. பத்ராச்சலத்திலிருந்து 40 கிலோ மீட்டர் தொலைவில் பத்ராச்சலம் ரோடு தொடருந்து நிலையம் அமைந்துள்ளது.
# பத்ராச்சலம்

## இதனையும் காண்க

- பத்ராத்ரி கொத்தகூடம் மாவட்டம்
- பத்திராசலம் கோவில்
- கொத்தகூடம்
# பெருங்கார் (நெல்)

**பெருங்கார்** (*Perunkar*) என்னும் இந்த நெல் வகை, ஒரு பாரம்பரிய நெல் வகையாகும். தமிழகத்தின், திருவண்ணாமலை மாவட்டத்தின், வந்தவாசி வட்டராத்தில் உள்ள "தக்கண்டராபுரம்" எனும் நாட்டுப்புறப் பகுதியில் முதன்மையாக விளையக்கூடிய இந்நெல் வகை, ஒரு ஏக்கருக்கு சுமார் 1400 கிலோ நெல் தானியமும், சுமார் 1500 கிலோ வைக்கோலும், மகசூலாக கிடைப்பதாக கருதப்படுகிறது.
# பெருங்கார் (நெல்)

## பருவகாலம்

குறுகியகால நெல் வகையைச்சார்ந்த நெற்பயிர்கள் சாகுபடி செய்ய ஏற்ற பருவகாலமான குறுவைப் பட்டம் எனும் இப்பருவத்தில், 120 நாள் நெற்பயிரான பெருங்கார் பயிரிடப்படுகிறது.
# பெருங்கார் (நெல்)

## வளருகை

நேரடி நெல் விதைப்பு, மற்றும் நாற்று நடுதல் என இரண்டு முறைகளையும் பின்பற்றி பயிரிடப்படும் இந்த நெற்பயிர், நேரடி விதைப்புக்கு 35 கிலோ நெல் விதையும், நாற்று நடவு முறைக்கு 40 நெல்விதையும் தேவைப்படுகிறது. 4.½ அடி உயரம் வரை வளரக் கூடிய இந்நெல் இரகம், தண்டு துளைப்பான் மற்றும் கதிர்நாவாய்ப்பூச்சி ஆகியவற்றை எதிர்த்து வளரும் ஆற்றலுடையது.
# பெருங்கார் (நெல்)

## இவற்றையும் காண்க

- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# கொத்தகூடம்

**கொத்தகூடம்** (Kothagudem) இந்தியாவின் தெலங்கானா மாநிலத்தின் புதிதாக துவக்கப்பட்ட பத்ராத்ரி கொத்தகூடம் மாவட்டத்தின் நிர்வாகத் தலைமையிட நகரமும், நகராட்சியும் ஆகும். இப்பகுதியில் உள்ள சிங்கரேணியில் திறந்த வெளி நிலக்கரிச் சுரங்கங்கள் அமைந்துள்ளது. மேலும் மனகுரு எனுமிடத்தில் கனநீர் தொழிற்சாலையும் உள்ளது.
# கொத்தகூடம்

## மக்கள் தொகையியல்

2011-ஆம் ஆண்டின் மக்கள் தொகை கணக்கெடுப்பின் படி, கொத்தகூடம் நகரத்தின் மொத்த மக்கள் தொகை 79,819 ஆகும். அதில் ஆண்கள் 39,001; பெண்கள் 40,818 ஆக உள்ளனர். பாலின விகிதம் 1000 ஆண்களுக்கு, 1047 பெண்கள் வீதம் உள்ளனர். சராசரி எழுத்தறிவு விகிதம் 81.15 % ஆக உள்ளது. ஆண்களின் எழுத்தறிவு 88.13 % ஆகவும்; பெண்களின் எழுத்தறிவு 74.54 % ஆகவும் உள்ளது.
கொத்தகூட நகரத்தின் மக்கள் தொகையில் இந்துக்கள் 82.26%; இசுலாமியர்கள் 13.79%; கிறித்தவர்கள் 3.50%; மற்றவர்கள் 0.45% ஆக உள்ளனர்.  
இந்நகரத்தில் தெலுங்கு மற்றும் ஆங்கில மொழிகள் மொழிகள் பேசப்படுகிறது.
# கொத்தகூடம்

## போக்குவரத்து

கொத்தகூடம் நகரம், மாநிலத் தலைநகர் ஐதராபாத்திலிருந்து 280 கிலோ மீட்டர் தொலைவிலும், விஜயவாடாவிலிருந்து 140 கிலோ மீட்டர் தொலைவிலும் அமைந்துள்ளது. அருகில் உள்ள தொடருந்து நிலையம், பத்ராச்சலம் ரோடு தொடருந்து நிலையம் (BDCR) ஆகும்.
# கொத்தகூடம்

## கல்வி

- காகாதிய பல்கலைகழகப் பொறியியல் கல்லூரி
- ஆடம்ஸ் பொறியியல் கல்லூரி Adams Engineering College
- நவபாரத் பொதுப் பள்ளி
- தன்வந்திரி மருந்தாக்கவியல் கல்லூரி
- அரசு பாலிடெக்னிக் கல்லூரி
- சிங்கரேணி மகளிர் கல்லூரி
- விவேகவர்தினி கல்லூரி
# கொத்தகூடம்

## தொழிற்சாலைகள்

சிங்கரேணி திறந்த வெளி நிலக்கரி சுரங்கங்களின் தலைமையகம் கொத்தகூடத்தில் உள்ளது. கொத்தகூடத்தில் உள்ள பிற தொழிற்சாலைகள்;
- கொத்தகூடம் அனல் மின் நிலையம்
- தேசிய கனிமவள மேம்பாட்டுக் கழகம்
- ஐடிசி பத்திராச்சலம் காகித தொழிற்சாலை
- நவபாரத் இரும்பு உலோகத் தொழிற்சாலை
- கனநீர் தொழிற்சாலை, மனகுரு
# கொத்தகூடம்

## இதனையும் காண்க

- பத்திராசலம் கோவில்
- பத்ராச்சலம்
# மார்பு நெரிப்பு

**மார்பு நெரிப்பு** (angina pectoris) என்பது நெஞ்சின் நடுப்பகுதியில், மார்பு எலும்பின் பிற்பகுதியில் அழுத்துவது அல்லது பிசைவது போன்ற உணர்வுடன் ஏற்படக்கூடிய ஒருவகை நெஞ்சுவலி உணர்வாகும். முடியுரு நாடியின் ஒரு கிளைப்பகுதி அடைபடுவதால் அல்லது அது இறுக்கமடைந்து அதனது விட்டம் சுருங்குவதால் இதயத்தசைக்கு போதியளவு குருதியோட்டம் குறைகின்றது. போதியளவு குருதி இன்மையால் குறிப்பிட்டதொரு முடியுரு நாடியின் கிளைப்பகுதி மூலம் குருதியைப் பெற்றுக்கொள்ளும் இதயத்தின் குறிப்பிட்ட தசைப் பகுதி பாதிப்படைகின்றது. இதன்போது இந்நோயுணர்வு ஏற்படுகின்றது.  
மார்பு நெரிப்பின் முதன்மைக் காரணி தமனிக்கூழ்மைத் தடிப்பு என்றாலும் குருதிச்சோகை, இதயத்துடிப்பு இலயமின்மை, இதயச்செயலிழப்பு போன்றனவையும் ஏனைய காரணிகளாகும். இலத்தின் பெயரீடு angere ("நெரித்தல்") மற்றும் pectus ("மார்பு") ஆகியனவற்றின் கூட்டு *மார்பு நெரிப்பு* என அழைக்கப்படுகின்றது.  
முடியுரு நாடியின் விட்டம் குறுகலைடைவது, தமனிக்கூழ்மைத் தடிப்பு உடைந்து குருதி உறைவது மற்றும் இதயத்தசைக்குத் தேவையான குருதியின் அளவு என்பன முடியுரு நோய்க் கூட்டறிகுறிகளின் வகைகளைத் (நிலையில்லா மார்பு நெரிப்பு, இதயத்தசை இறப்பு) தீர்மானிக்கின்றன. நிலையான மார்பு நெரிப்பு மற்றும் நிலையில்லா மார்பு நெரிப்பு என்று மார்பு நெரிப்பு மேலும் வகுக்கப்படுகின்றது. இவற்றில் அறிகுறிகள் முற்றிலும் அற்ற நிலை தொடங்கி நோய் அறிகுறிகள் தீவிரம் பெறும் நிலை வரை நோய் காணப்படலாம். மேலும், இவை ஒருவரது செயற்பாட்டிலும் தங்கி உள்ளது: சிலருக்கு ஓய்விலேயே நோய் அறிகுறிகள் தென்படும் அதேவேளையில் வேறு சிலருக்கு சிறிய வேலைகளின் போது அல்லது பாரிய வேலைகளின் போது மட்டும் ஏற்படலாம்.
# ரேடியோப்பெட்டி

***ரேடியோப்பெட்டி*** (*Radio Set*) என்பது 2015 ஆண்டு வெளிவந்த இந்தியத் தமிழ்த் திரைப்படம் ஆகும். இந்தப் படத்தை ஹரி விஸ்வநாத் இயக்கியுள்ளார், முன்னணி பாத்திரங்களில் டிவிவி ராமானுஜம் மற்றும் கொரட்டூர் லட்சுமணன் ஆகியோர் நடித்துள்ளனர்.  
இந்தப் படம் 2015 ஆண்டு பூசன் சர்வதேச திரைப்பட விழாவில் அதிகாரப்பூர்வ போட்டியில் கலந்துகொண்டு கேஎன்என் பார்வையாளர் விருதை வென்றது. இவ்விருது பெற்ற முதல் தமிழ்த் திரைப்படம் இதுவே ஆகும், மற்றும் இந்தியன் பனோரமாவால் அதிகாரப்பூர்வமாக கோவாவில் நடந்த 46வது இந்திய சர்வதேச திரைப்பட விழாவில் கலந்துகொள்ளத் தேர்வு செய்யப்பட்டது.
# ரேடியோப்பெட்டி

## கதைச் சுருக்கம்

*ரேடியோப்பெட்டி* படம் எழுபது வயது முதியவரின் கதை. இவருக்கு சற்று காது கேட்காது, ஆனால் வானொலி கேட்பது பிடிக்கும். இவர் சிறுவனாக இருந்தபோது அவர் தந்தை அவருக்குப் பரிசாகத் தந்த வானொலிப் பெட்டி அது. அந்த வானொலிப் பெட்டியின் வழியாக அவர் தன் தந்தையைப் பார்க்கிறார். இந்த வானொலியை இழக்கும் போது அவர் உளரீதியாகக் கலங்கி விடுகிறார்.
# ரேடியோப்பெட்டி

## நடிகர்கள்

- லட்சுமணன் - அருணாச்சலம்
- டிவிவி ராமானுஜம் - சுப்பிரமணி
- சோபனா மோகன் - லட்சுமி
- நிவாஸ் ஆதித்தன் - சரவணன்
- பேபி மாயா - தர்சினி
- மாஸ்டர் ரோகன் - அஸ்வின்
# ரேடியோப்பெட்டி

## நடிகர்கள்

### படப்பிடிப்பு

ரேடியோப்பெட்டி படம் புதுச்சேரியில் 15 நாட்களில் ஒரு கோடி செலவில் படமாக்கப்பட்டது.
# ரேடியோப்பெட்டி

## விருதுகள்

**-
! ஆண்டு
! விழா
! பிரிவு
! முடிவு**  
| 2015 | *பூசன் சர்வதேச திரைப்பட விழா* | பார்வையாளர் விருது | வெற்றி |  |
| --- | --- | --- | --- | --- |
| புதிய வரவு | பரிந்துரை |  |  |  |
| 2015 | *இந்திய சர்வதேச திரைப்பட விழா*, கோவா | இந்தியன் பனோரமா | 2வது சிறந்த திரைப்படம் | வெற்றி |
| ஸ்பெசல் ஜூரி சிறந்த நடிகர் | வெற்றி |  |  |  |
| சிறந்த படம் | வெற்றி |  |  |  |
| 2016 | *ஹைடன் ஜெம் திரைப்பட விழா*, கால்கரி, கனடா | சிறந்த இயக்குநர் | பரிந்துரை |  |
| 2016 | *ஆரோ திரைப்பட விழா*, ஆரோவில் | அதிகாரப்பூர்வ தேர்வு |  |  |
| 2016 | *பூனே உலக திரைப்பட விழா* | அதிகாரப்பூர்வ தேர்வு |  |  |
| 2016 | *திரைப்பட விழா உருமேனியா* | அதிகாரப்பூர்வ தேர்வு |  |  |
| 2016 | ''புதுச்சேரி அரசு 'இந்தியன் பனோரமா' திரைப்பட விழா | சிறந்த படம் | வெற்றி |  |
# கண்ணாடி ஒயிட்ஸ்டார்ட்

**கண்ணாடி ஒயிட்ஸ்டார்ட்** (*Spectacled whitestart*, உயிரியல் வகைப்பாடு: *Myioborus melanocephalus*) இது ஒரு புதிய உலக பாடும்பறவை (New World warbler) குடும்பத்தைச் சார்ந்த பறவை இனம் ஆகும். சில சமயங்களில் *spectacled redstart* பறவையின் மூலம் இதன் பெயரை அறிந்து கொள்ள முடிகிறது. இவை தென் அமெரிக்காவின் அந்தீசு மலைத்தொடர்களில் ஈரப்பதமான காடுகளில் வாழுகிறது. மேலும் கொலம்பியா முதல் பொலிவியா வரையிலான மரக்காடுகளிலும் கானப்படுகிறது.
# யானைக் காது மரம்

**யானைக் காது மரம்** (*Enterolobium cyclocarpum*), பொதுவாக இது *guanacaste*, *caro caro* என அறியப்படும் ஒரு பூக்கும் மர இனத் தாவரம். இது பட்டாணி குடும்பத்தைச் சேர்ந்த, பபேசியே தாவரம். இது அமெரிக்காவின் வெப்பவளையப் பகுதியை பூர்வீகமாகக் கொண்டது. இது நடு மெக்சிகோவில் இருந்து வடக்கில் பிரேசில் மற்றும் வெனிசுவேலா வரையில் பரவியுள்ளது. இதன் முற்றிய விதைக் காய்கள் அசைக்கும்போது அதனுள் உள்ள விதைகளால் சலசலக்கும் ஒலியைத் தரக்கூடியன, காய்கள் கேடயம் போன்று பட்டையாக யானையின் காதைப்போன்ற தோற்றத்திற்காகவும் அறியப்படுகிறது. இதனாலேயே இந்த மரம் இப்பெயரையும் பெற்றது. இந்த மரங்கள் குறிப்பாக கோஸ்ட்டா ரிக்காவின் குவானா காஸ்ட் மாகாணத்தில் பெருமளவு காணப்படுகிறன. இவை அவற்றின் அளவைப் பொறுத்து நல்ல நிழல்தரும் மரங்களாக உள்ளன. இந்த மரம் கோஸ்டா ரிக்கா நாட்டின் தேசிய மரமாகும்..  
இவை பெரும்பாலும் வட அமெரிக்காவில் யானைக்காது மரம் (*elephant-ear tree*) என அதன் காய்களின் வடிவைக்கொண்டு குறிப்பிடப்படுகிறது. இதன் பிற பெயர்களாக பிசாசு காது (*Devil's ear*) மற்றும் இயர்போட் மரம் (*earpod tree*), *parota* மற்றும் *orejón* (எசுப்பானியம்) அல்லது *huanacaxtle* (நாகவற் மொழி). எல் சால்வடோரில், இது கோனகாஸ்டி (*conacaste*) என அறியப்படுகிறது.
# யானைக் காது மரம்

## விளக்கம்

இந்த மரங்கள் நடுத்தர அளவில் இருந்து பெரிய அளவுவரை உள்ளன, இவை 25–35 மீ உயரம்வரை வளர்கின்றன, மரத்தின் அடிப்பாகம் 3.5 மீ விட்டம் வரை இருக்கும்.
# தெலுங்குப்பாளையம் மருத்துவமனை

**தெலுங்குப்பாளையம் மருத்துவமனை** அல்லது **தெலுங்குப்பாளையம் வைத்தியசாலை** என்பது தமிழ்நாட்டின் கோயமுத்தூர் மாவட்டம் கோவை தொடர்வண்டி நிலையத்தில் இருந்து பேரூர் செல்லும் சாலையில் நான்கு கி.மீ. தொலைவில் உள்ள ஒரு பாரம்பரிய சித்த மருத்துவமனையாகும். இது எலும்பு முறிவு, இளம்பிள்ளை வாதம் ஆகியவற்றால் பாதிக்கப்பட்டவர்களுக்கு மருத்துவம் பார்ப்பதில் புகழ்பெற்ற ஒரு மருத்துவமனையாகும்.
# தெலுங்குப்பாளையம் மருத்துவமனை

## வரலாறு

இந்த மருத்தவமனை 1949 ஆம் ஆண்டு குஜராத்தின், பாவ்நகர் மகாராணியால் தொடங்கப்பட்டது. கேரளாவில் புகழ்பெற்று விளங்கும் தன்வந்திரி மருத்துவமனையைப் போல, தமிழ்நாட்டில் பரம்பரை வைத்தியசாலையாக உருவானது இந்த மருத்துவமனை. கேரளத்தில் புகழ்பெற்று விளங்கும் ஆர்ய வைத்தியசாலையை ஒரு குடும்பம் பாரம்பரியமாக நடத்திவருவதைப்போல், வி. அர்ச்சுனன் என்பவரின் குடும்பத்தினர் பரம்பரையாக இந்த மருத்துவ மனையை நடத்தி வருகின்றனர்.
# தெலுங்குப்பாளையம் மருத்துவமனை

## மருத்துவமனையின் சிறப்பு

மற்ற மருத்துவமனைகள், மருத்துவர்களால் கைவிடப்பட்ட, எலும்பு முறிவு நோயாளிகள், இளம்பிள்ளை வாதம், வாதம், பக்க வாதம் போன்ற நோயாளிகளுக்கும், நரம்பு பிடிப்பு, ரத்தக்கட்டு, பிறவி ஊனம், கூன், ஜன்னி உள்ளிட்ட நோய்களுக்கும் சிகிச்சை அளிப்பதில் ஒரு காலத்தில் புகழ்வாய்ந்ததாக இந்த மருத்துவமனை இருந்தது. இங்கு பல பிரபலங்கள் சிகிச்சை பெற்றுள்ளார்கள், புகழ்பெற்ற துடுப்பாட்ட வீரர் விஜய் மர்ச்சென்ட்டின் முதுகு எலும்பு முறிவுக்கும், ஆச்சார்ய கிருபளானியின் முழங்கால் எலும்பு முறிவுக்கும் இங்கு சிகிட்சை எடுத்துக்கொண்டுள்ளனர் ஜெர்மனி, இத்தாலி, இங்கிலாந்து, எகிப்து, ஆப்ரிக்கா, ஜப்பான் போன்ற நாடுகளிலிருந்து வந்து இங்கு சிகிச்சை எடுத்துக்கொண்டுள்ளார்கள். இந்த மருத்துவமனையில் தயாரிக்கப்படும் மூலிகை எண்ணெய் இதன் தனிச்சிறப்பு இந்த என்னை இப்போதும் வெளிநாடுகளுக்கு செல்கிறது. அக்காலத்தில் காமராஜருக்கும் கிருபானந்த வாரியாருக்கும் இங்கிருந்துதான் கை, கால் வலிக்கு எண்ணெய் சென்றுள்ளது.
# அமர்வு அடுக்கு

அமர்வு அடுக்கானது கணினி வலையமைப்பின் ஏழு அடுக்கு திறந்த அமைப்பு இடைப்பிணைப்புப் படிம(OSI) மாதிரியில், 5வது அடுக்காக உள்ளது.  
**அமர்வு அடுக்கு**, இறுதி பயனர் செயல்முறைகளிடையே அமர்வுகளை திறத்தல், மூடுதல் மற்றும் நிர்வகித்தல் என்பவற்றிற்கு பொறிமுறையை வழங்குகிறது. இது ஒரு அரை நிரந்தர உரையாடல். தொடர்பாடல் அமர்வுகள் பயன்பாடுகளுக்கு இடையே கோரிக்கைகள் மற்றும் விடைகளைத் கொண்டிருக்கும். அமர்வு-அடுக்கு சேவைகள் பொதுவாக தொலைநிலை செயல்முறை அழைப்புக்கள்(RPCs) பயன்படுத்தப்படுகின்ற பயன்பாட்டு சூழல்களில் பயன்படுத்தப்படுகின்றன.  
ஒரு அமர்வு-அடுக்கு நெறிமுறைக்கு ஒரு உதாரணம் X.225 அல்லது ISO 8327 என்று அறியப்படுகின்ற OSI நெறிமுறையின் தொகுப்பு அமர்வு-அடுக்கு நெறிமுறை ஆகும். ஒரு இணைப்பு இழக்கப்படுகையில் இந்த நெறிமுறை இணைப்பை மீட்க முயற்சி செய்யும். ஒரு இணைப்பு ஒரு நீண்ட காலம் பயன்படுத்தப்படவில்லை என்றால், அமர்வு-அடுக்கு நெறிமுறை அதை மூடும் மற்றும் அதை மீண்டும் திறக்கும். இது முழு அல்லது அரை இரட்டைச் செயல்பாடுகளை வழங்குகிறது அத்துடன் பரிமாற்ற செய்தி ஓட்டத்தில் ஒத்திசைவு புள்ளிகளை வழங்குகிறது[1].  
மண்டல தகவல் நெறிமுறையானது(ZIP – Zone Information Protocol) அமர்வு அடுக்கு செயல்படுத்தல்களின் மற்றைய எடுத்துக்காட்டுக்களில் அடங்கும். AppleTalk நெறிமுறை பெயர் பிணைப்பு செயல்முறையை ஒருங்கிணைக்கும். அமர்வு கட்டுப்பாடு நெறிமுறை(Session Control Protocol (SCP) ) - (சிறப்பு உட்கூறு) - DECnet கட்டம் IV அமர்வு-அடுக்கு நெறிமுறை.  
OSI வலையமைப்பு கட்டமைப்பின் சேவை அடுக்குதலில் அமர்வு அடுக்கு போக்குவரத்து அடுக்கின் பிரச்சினை சேவை கோரிக்கைகள் மற்றும் வழங்கல் அடுக்கில் இருந்து வரும் சேவை கோரிக்கைகளுக்கு பதிலளிக்கும்.
# அமர்வு அடுக்கு

## சேவைகள்

- உறுதிப்பாடு
- அங்கீகாரம்
- அமர்வு மறுசீரமைப்பு (சோதனை செய்தல் மற்றும் மீட்பு)
OSI மாதிரியில் அமர்வு அடுக்கானது அமர்வுகளை சோதனை செய்தல் மற்றும் மீட்பு என்பவற்றுக்கு பொறுப்பானது. இது, பல்வேறு ஆதாரங்களில் இருந்து தோற்றுவிக்கப்பட்ட வெவ்வேறு தகவல் ஓட்டங்களை ஒன்றாக இணைய அல்லது ஒருங்கிணைய அனுமதிக்கிறது.  
அமர்வு அடுக்கின் ஒரு எடுத்துக்காட்டு பயன்பாடு session beans ஆகும். இது அமர்வு இயக்கத்தில் இருக்கும் வரை மட்டுமே இயக்கத்தில் இருக்கும், அமர்வு துண்டிக்கப்படும் போது நீக்கப்படும். JAVA உருவாக்குனர்கள் இவற்றை ஒரு வலை அமர்வின் போது பயனர் பற்றிய தகவல்களை சேமிக்க பயன்படுத்த முடியும்.  
ஒரு உதாரணப் பயன்பாடு வலை மாநாடு(web conferencing) ஆகும், இதில் ஒலி மற்றும் காணொளி ஓட்டத்தில் உதட்டு ஒத்திசைவு பிரச்சினைகளை தவிர்க்க ஒத்தியங்கு இருக்க வேண்டும். ஓட்ட கட்டுப்பாடானது திரையில் காட்டப்படும் நபர் தற்போதைய பேச்சாளராக உள்ளார் என்பதை உறுதிசெய்யும்.  
மற்றொரு பயன்பாடு நேரடி தொலைக்காட்சி நிகழ்ச்சிகள் உள்ளது, அமைதியான நேரத்தை அல்லது அதிகப்படியாக ஒன்றுடன் ஒன்று சேர்வதை தவிர்க்க ஒலி மற்றும் காணொளி ஓட்டங்கள் ஒன்று மற்றொண்டுடன் இணைக்கப்பட்டு அல்லது மாற்றப்பட்டு உள்ளன.
# அமர்வு அடுக்கு

## TCP/IP மாதிரியுடன் ஒப்பீடு

TCP / IP மாதிரியில் OSI மாதிரியின் வழக்கமான போக்குவரத்து நெறிமுறையுடனான தொடர்பிலுள்ள அமர்வுகளை நிர்வகித்தல் போக்குவரத்து நெறிமுறையில் உள்ளடக்கப்பட்டுள்ளது இல்லையெனில் பயன்பாட்டு அடுக்கு நெறிமுறைகளில் கருதப்படுகிறது.
TCP / IPஅடுக்குகள் இயக்க எல்லை விளக்கங்கள் ஆகும். இவை இயக்க நடைமுறைகள் மற்றும் தரவுப் பொருட்கள் சம்பந்தமான விரிவான குறிப்புகள் இல்லை.
# அமர்வு அடுக்கு

## மேலும் பார்க்க

- அமர்வு (கணினி அறிவியல்)
# சிங்கரேணி

**சிங்கரேணி** (Singareni) இந்தியாவின் தெலங்கானா மாநிலத்தின் கம்மம் மாவட்டத்தில் **எல்லந்து** மண்டல் பகுதியில் அமைந்த ஊராகும். சிங்கரேணியில் பிரித்தானியர் ஆட்சிக் காலத்தில் நிலக்கரி சுரங்கம் கண்டுபிடிக்கப்பட்டது. தற்போதும் இங்குள்ள திறந்தவெளி சிங்கரேணி நிலக்கரிச் சுரங்கங்களிலிருந்து நிலக்கரி வெட்டி எடுக்கப்படுகிறது.  
சிங்கரேணி தொடருந்து நிலையத்தை **எல்லந்து** தொடருந்து நிலையம் என்று அழைப்பர்.  
சிங்கரேணி அருகில் பத்ராச்சலம், கொத்தகூடம் மற்றும் கம்மம் நகரங்கள் அமைந்துள்ளது.